РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број:

29.новембар 2021. године

Б е о г р а д

РЕПУБЛИЧКА ИЗБОРНА КОМИСИЈА

Краља Милана 14

Београд

Одбор за уставна питања и законодавство Народне скупштине, на 75. седници одржаној 29. новембра 2021. године утврдио је питање о коме се грађани изјашњавају на Републичком референдуму са понуђеним одговорима.

На основу члана 36. став 2. Закона о референдуму и народној иницијативи („Службени гласник РС“, број 111/21), достављамо вам предлог референдумског питања са понуђеним одговорима, ради прибављања позитивног мишљења.

ПРЕДСЕДНИК ОДБОРА

Јелена Жарић Ковачевић

На основу члана 203. став 7. Устава Републике Србије („Службени гласник РС“, број 98/06) и члана 13. и члана 18. Закона о референдуму и народној иницијативи („Службени гласник РС“, број 111/21 ),

Народна скупштина Републике Србије, на \_\_\_\_\_\_\_\_\_\_\_\_\_\_\_ седници у 2021. години, одржаној \_\_\_\_\_\_\_\_ 2021. године, донела је

О Д Л У К У

О РАСПИСИВАЊУ РЕПУБЛИЧКОГ РЕФЕРЕНДУМА РАДИ

ПОТВРЂИВАЊА АКТА О ПРОМЕНИ УСТАВА РЕПУБЛИКЕ СРБИЈЕ

1. Расписује се републички референдум ради потврђивања акта о промени Устава Републике Србије, који је Народна скупштина Републике Србије усвојила на седници ----------------------------------------.

2. Републички референдум ће се одржати 16. јануара 2022. године, у времену од 7.00 до 20,00 часова.

3. На републичком референдуму грађани се изјашњавају о следећем питању:

„Да ли сте за потврђивање акта о промени Устава Републике Србије“.

4. На гласачком листићу грађани ће се изјашњавати заокруживањем речи: „да“ или речи „не“.

5. Републичка изборна комисија утврдиће и објавити укупне резултате републичког референдума и доставиће извештај о спроведеном републичком референдуму Народној скупштини Републике Србије.

6. Ради упознавања грађана са садржином акта о промени Устава Републике Србије који се потврђује на републичком референдуму, акт о промени Устава Републике Србије са образложењем објавиће се у „Службеном гласнику Републике Србије“, као саставни део ове одлуке.

Ова одлука ступа на снагу даном доношења и објављује се у „Службеном гласнику Републике Србије“

РС број \_\_\_

У Београду, \_\_. \_\_\_\_\_\_\_\_\_ 2021. године

Народна скупштина Републике Србије

Председник

Ивица Дачић

О б р а з л о ж е њ е

Народна скупштина на седници одржаној 30. новембра 2021. године усвојила је акт о промени Устава Републике Србије. Наведеним актом о промени Устава Републике Србије врши се промена у Првом делу, који се односи на начела Устава, и то у члану 4. који се односи на поделу власти, у Петом делу, који се односи на уређење власти, у глави 1, која се односи на Народну скупштину, и то у члану 99. који се односи на надлежности Народне скупштине и у члану 105. који се односи на начин одлучивања у Народној скупштини, и у целој глави 7, која се односи на судове, и у Шестом делу, који се односи на положај Уставног суда, у члану 172, који се односи на састав Уставног суда, избор и именовање судија Уставног суда.

Имајући у виду да се наведеним актом о промени Устава врше промене које се односе на начела Устава и уређење власти код којих је у члану 203. став 7. Устава Републике Србије утврђено је да је Народна скупштина дужна да акт о промени Устава стави на републички референдум ради потврђивања, Одбор за уставна питања и законодавство је, у складу са чланом 145. став 2. Пословника Народне скупштине, поднео Народној скупштини 29. новембра 2021. године Предлог одлуке о расписивању референдума.

У члану 18. став 1. Закона о референдуму и народној иницијативи утврђено је да одлука о расписивању референдума садржи обавезно: навођење територије за које се расписује референдум; назив акта, односно питање о коме се грађани изјашњавају на референдуму са понуђеним одговорима; датум одржавања референдума; време трајања гласања на референдуму и врсту референдума који се расписује. Акт о коме се грађани изјашњавају на референдуму и образложење тог акта, односно образложење питања о коме се грађани изјашњавају на референдуму саставни су део одлуке о расписивању референдума. У ставу 2. овог члана утврђено једа се одлука о расписивању референдума објављује у службеном гласилу Републике Србије, а у ставу 4. да се у случају расписивања референдума о промени Устава, референдум се може одржати најраније 45 дана од дана расписивања референдума, а најкасније 60 дана од дана усвајања акта о промени Устава. У члану 19. став 3. утврђено је да је надлежна изборна комисија за спровођење републичког референдума Републичка изборна комисија. У члану 26. став 1. утврђена је надлежност Републичке изборне комисије да пружи грађанима објективне информације о акту о коме се одлучује на референдуму, као и начини на које ће то чинити.